ai4bharat/Pralekha huggingface dataset:
பிரதமர் அலுவலகம்
`மான் கி பாத் 2.0'-வில் பிரதர் திரு. மோடி 10வது உரை
முடக்கநிலையை பின்பற்றுமாறு குடிமக்களுக்கு வேண்டுகோள்
மான் கி பாத் 2.0'-வில் 10வது உரையாற்றிய பிரதமர் திரு. நரேந்திர மோடி, கடுமையான முடிவுகள் எடுக்க நேர்ந்தமைக்காக மன்னிப்பு கேட்டுக்கொண்டார். கோவிட் -19க்கு எதிரான போரில் இதுபோன்ற கடுமையான முடிவுகள் தேவைப்படுவதாக அவர் கூறினார்.
வானொலி மூலம் நாட்டு மக்களுக்கு இன்று உரையாற்றிய பிரதமர், இந்திய மக்களைப் பாதுகாப்பாக வைத்திருக்க வேண்டியது முக்கியம் என்று குறிப்பிட்டார். இந்திய மக்கள் ஒன்றுபட்டு கோவிட்-19ஐ விரட்டியடிப்பார்கள் என்று அவர் நம்பிக்கை தெரிவித்தார்.
``முடக்கநிலை சூழல் மக்களையும், அவர்களுடைய குடும்பத்தினரையும் பாதுகாப்பாக வைத்திருக்கும். இந்த விதிமுறையை கடைபிடிக்காதவர்களுக்குப் பிரச்சினைகள் வரும்'' என்று அவர் எச்சரிக்கை விடுத்தார்.
முடக்கநிலை காரணமாக மக்கள், குறிப்பாக ஏழை மக்கள் எதிர்கொள்ளும் கடினமான சூழ்நிலைகளுக்காக வருந்துவதாகப் பிரதமர் கூறினார். மக்களின் நிலையைப் புரிந்து கொள்வதாகத் தெரிவித்த அவர், இந்தியா போன்ற 130 கோடி மக்கள் தொகை கொண்ட பெரிய நாட்டில் கொரோனாவுக்கு எதிரான போரில், இதைவிட வேறு வழி கிடையாது என்று தெரிவித்தார். உலகில் நடக்கும் விஷயங்களைப் பார்த்தால், இது வாழ்வா சாவா என்ற போராட்ட நேரமாக இருப்பதால், இதுபோன்ற கடுமையான நடவடிக்கைகளை மேற்கொள்ள வேண்டியதாயிற்று என்று பிரதமர் கூறினார்.
`` Evam Evam Vikar, api tarunha Saadhyate Sukham'' “என்ற பழமொழியை அவர் மேற்கோள் காட்டினார். ``ஒரு நோயும், அதற்கான காரணியும் முளையிலேயே கிள்ளி எறியப்பட வேண்டும்'' என்பது இதன் அர்த்தம். பின்னாட்களில் அது குணப்படுத்த முடியாத நிலைக்கு மாறிவிட்டால், சிகிச்சை அளிப்பது கடினமாகிவிடும் என்றும் அவர் குறிப்பிட்டார். கொரோனா வைரஸ் ஒட்டுமொத்த உலகையே சிறைப்படுத்திவிட்டது என்றார் அவர். ``அறிவுக்கு, விஞ்ஞானத்துக்கு, பணக்காரர்கள் மற்றும் ஏழைகளுக்கு, பலசாலிகள் மற்றும் பலவீனமானவர்கள் என எல்லோருக்கும் அது சவாலாக உள்ளது. அது எந்த ஒரு நாட்டின் எல்லைக்கும் உட்பட்டதாக இல்லை. மதம் அல்லது பருவநிலை வித்தியாசத்தையும் அது பார்க்கவில்லை'' என்றார் பிரதமர்.
மனித இனத்தையே அழித்துவிட வேண்டும் என்று உறுதிபூண்டிருப்பதைப் போல இந்த வைரஸ் செயல்படுவதால், அதற்கு ஒரு முடிவு கட்டியாக வேண்டும் என்ற உறுதியில், மனிதகுலத்தினர் அனைவரும் ஒன்றுபட்டுப் போராட வேண்டிய அவசியம் உள்ளது என்று பிரதமர் திரு. மோடி அழைப்பு விடுத்தார். முடக்கநிலை காலத்தை கடைபிடிப்பது மற்றவர்களுக்கு உதவுவதற்கான செயல்பாடு அல்ல; உங்களை நீங்களே பாதுகாத்துக் கொள்வதற்கான நடைமுறை என்றார் அவர். லட்சுமணன் கோட்டை தாண்டாமல் இருப்பது தனிப்பட்ட முறையிலும் அவர்களுடைய குடும்பத்தினருக்கும் வரக்கூடிய பல காலங்கள் நல்லதாக இருப்பதற்கான கட்டுப்பாடு என்று அவர் தெரிவித்தார்.
பிரச்சினையின் தீவிரம் புரியாத காரணத்தால், சிலர் முடக்கநிலை அமலை மீறி வருகிறார்கள் என்று அவர் கூறினார். முடக்கநிலை உத்தரவை பின்பற்றுமாறு அவர்களை பிரதமர் கேட்டுக்கொண்டார். இல்லாவிட்டால் கொரோனா வைரஸ் தொற்றை அழிப்பது நமக்கு சிரமம் ஆகிவிடும் என்று அவர் எச்சரிக்கை விடுத்தார். “Aarogyam Param Bhagyam, Swasthyam Sarwaarth Sadhanam” என்ற பழமொழியை அவர் நினைவுகூர்ந்தார். நல்ல ஆரோக்கியம் என்பது மிகப் பெரிய அதிர்ஷ்டம் என்ற இதன் அர்த்தத்தை வலியுறுத்திய பிரதமர், உலகில் ஆரோக்கியம் மட்டுமே மகிழ்ச்சிக்கான ஒரே வழி என்று தெரிவித்தார்.
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 172.81 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 5,37,045 கொவிட் சிகிச்சை பெறுபவர்கள் 1.26%ஆக உள்ளனர்.
குணமடைந்தோர் விகிதம் தற்போது 97.55%சதவீதம்
கடந்த 24 மணி நேரத்தில் 1,17,591 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,15,85,711 என அதிகரித்துள்ளது.
கடந்த 24 மணி நேரத்தில் 44,877 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.17 சதவீதம் ஆகும்
வாராந்திர பாதிப்பு விகிதம் 4.46 சதவீதம் ஆகும்
இதுவரை மொத்தம் 75.07 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 14,15,279 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797997
பிரதமர் அலுவலகம்
விஷ்வ உமையாதம் வளாகத்திற்கு பிரதமர் அடிக்கல் நாட்டினார்
அகமதாபாத் ஜஸ்பூரில் விஷ்ய உமையாதம் வளாகத்திற்கு பிரதமர் திரு நரேந்திர மோடி இன்று  அடிக்கல் நாட்டினார்.
இந்த நிகழ்ச்சியில் உரையாற்றிய அவர், நமது சமுதாயத்தை வலுப்படுத்துவதில், சாதுக்களும், மடாதிபதிகளும் ஆற்றிய பங்கை யாரும் மறந்துவிட முடியாது என்று குறிப்பிட்டார். விலைமதிப்பில்லாத அறிவுரைகளை அவர்கள் நமக்கு அளித்திருக்கிறார்கள் என்று தெரிவித்த பிரதமர், தீமைக்கு எதிராகவும், ஒடுக்குமுறைக்கு எதிராகப் போராடும் வலிமையையும், அவர்கள் நமக்கு தந்திருக்கிறார்கள் என்றார்.
கடந்த காலம் நமக்கு தந்த சிறந்தவற்றை உள்வாங்கிக் கொள்ளவும், அதே நேரத்தில் மாறும் காலத்திற்கு ஏற்ப நம்மை மாற்றிக்கொள்ளும் ஆற்றலையும் சாதுக்களும், மடாதிபதிகளும் கற்றுத் தந்திருப்பதாக பிரதமர் கூறினார்.
மக்கள் நலனுக்கான முன்முயற்சிகளைப் பற்றி குறிப்பிட்டப் பிரதமர், மத்திய அரசுக்கு எதையும் சிறிய அளவில் செய்வது ஏற்புடையது அல்ல என்றும், சமுதாயத்தின் அனைத்துத் தரப்பு மக்களும் பயனடையும் வகையில் பெரிய அளவில் அரசு எப்போதும் செயல்பட்டு வருவதாகவும் தெரிவித்தார்.
சமுதாய அளவில், இளைய தலைமுறைக்கு மிக உயர்தரமான கல்வியைத் தரவேண்டும் என்று வலியுறுத்துவது மிக முக்கியமானது என்று பிரதமர் குறிப்பிட்டார்.
மா உமியா-வில் நம்பிக்கை உள்ளவர்கள், பெண் சிசுக் கொலையை ஒரு போதும் ஆதரிக்கமாட்டார்கள் என்று பிரதமர் உறுதிபடக் கூறினார்.
பாலினப் பாகுபாடு அற்ற சமத்துவமான சமுதாயத்தை உருவாக்க உதவுமாறு மக்களை பிரதமர் கேட்டுக் கொண்டார்.
-------
(Visitor Counter : 96
மத்திய அமைச்சரவை
தேசிய ஊரக மேம்பாட்டுக்கழகம், பஞ்சாயத்துராஜ் மற்றும் இங்கிலாந்தில் உள்ள ரீடிங் பல்கலைக்கழகம் இடையிலான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
தேசிய ஊரக மேம்பாட்டுக்கழகம், பஞ்சாயத்துராஜ் மற்றும் இங்கிலாந்தில் உள்ள ரீடிங் பல்கலைக்கழகம் இடையிலான புரிந்துணர்வு ஒப்பந்தத்திற்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்த ஒப்பந்தம் இந்த ஆண்டு கடந்த மார்ச் மாதம் கையெழுத்தானது.
இந்த ஒப்பந்தத்தின் மூலம் வேளாண்மை, ஊட்டச்சத்து மற்றும் ஊரக மேம்பாட்டு சர்வதேச அளவிலான தொழில் முறை கட்டமைப்பின் பயன் தேசிய ஊரக மேம்பாட்டுக்கழகம், பஞ்சாயத்துராஜ் அமைப்பிற்கு கிடைக்க வகை செய்யப்பட்டுள்ளது.
ஊட்டச்சத்தை அதிகரித்தல் போன்ற ஊரக மேம்பாட்டுத் துறைகளில் பல்வேறு ஆராய்ச்சி நடவடிக்கைகளில் ரீடிங் பல்கலைக்கழகத்துடன் தேசிய ஊரக மேம்பாட்டுக்கழகம், பஞ்சாயத்துராஜ் இணைந்து செயல்பட முடியும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1845436
நுகர்வோர் நலன், உணவு மற்றும் பொது விநியோகம் அமைச்சகம்
கொவிட்-19 ஆல் ஏற்பட்டுள்ள முடக்க நிலையில், நாடு முழுவதும் உணவுதானிய விநியோகத்தை இந்திய உணவுக் கழகம் உறுதி செய்துள்ளது
கொவிட்-19-ஆல் பொது முடக்கம் அனுசரிக்கப்பட்டு வரும் நிலையில், நாடு முழுவதும் தங்கு தடையற்ற கோதுமை, அரிசி விநியோகத்தை இந்திய உணவுக் கழகம் உறுதி செய்துள்ளது. இந்திய உணவுக் கழகம், தேசிய உணவுப் பாதுகாப்பு சட்டத்தின் கீழ், பயனாளிகளுக்கு மாதத்துக்கு 5 கிலோ தானியம் வீதம் வழங்க தயார் நிலையில் இருப்பதுடன், அடுத்த மூன்று மாதங்களுக்கு, பிரதமர் கரீப் கல்யாண் திட்டத்தின் கீழ் 81.35 கோடி பேருக்கு, நபர் ஒருவருக்கு 5 கிலோ வீதம் கூடுதலாக வழங்கவும் தயாராக உள்ளது. 1.4.2020 நிலவரப்படி, இந்திய உணவுக் கழகத்தின் கையிருப்பில், 56.4 மில்லியன் மெட்ரிக் டன் உணவு தானியம்  உள்ளது.
(Visitor Counter : 95
பாதுகாப்பு அமைச்சகம்
சிறந்த ஆயுதங்கள் மற்றும் பாதுகாப்பு உபகரணங்கள் நமது வீரர்களுக்கு கிடைப்பதை அரசு உறுதி செய்யும்: பாதுகாப்பு இணை அமைச்சர் திரு ஸ்ரீபத் யெசோ நாயக்
ஒரு லட்சமாவது குண்டு துளைக்காத உடையை ராணுவ தலைமை தளபதி, ஜெனரல் எம் எம் நரவணேயிடம் 2021 ஜனவரி 6 அன்று புதுதில்லியில் நடைபெற்ற நிகழ்ச்சி ஒன்றில் பாதுகாப்பு இணை அமைச்சர் திரு ஸ்ரீபத் யெசோ நாயக் வழங்கினார்.
நிகழ்ச்சியில் உரையாற்றிய அமைச்சர், எதிரிகளை எதிர்த்து போரிடும் நமது வீரர்களின் விலைமதிப்பில்லாத உயிர்களை பாதுகாப்பதற்கான அதன் உறுதியை அரசு காப்பாற்றியுள்ளதாக கூறினார். பிரதமர் திரு நரேந்திர மோடி தலைமையிலான அரசு, நமது வீரர்களின் பாதுகாப்பு அதிக முக்கியத்துவத்தை வழங்கி வருவதாக அவர் கூறினார்.
சிறந்த ஆயுதங்கள் மற்றும் பாதுகாப்பு உபகரணங்கள் நமது வீரர்களுக்கு கிடைப்பதை அரசு உறுதி செய்யும், அவற்றுக்கான தேவைகளுக்கு உச்சபட்ச முக்கியத்துவம் வழங்கப்படும் என்றும் திரு ஸ்ரீபத் யெசோ நாயக் மேலும் கூறினார்.
திட்டமிட்டதை விட நான்கு மாதங்களுக்கு முன்னராகவே முதல் ஒரு லட்சம் பாதுகாப்பு கவசங்களை விநியோகித்த திருமிகு எஸ் எம் பி பி பிரைவேட் லிமிடெட் நிறுவனத்தை அவர் பாராட்டினார்.
மேலும் விவரங்களுக்கு: https://pib.gov.in/PressReleasePage.aspx?PRID=1686591
-----
(Visitor Counter : 177
அறிவியல் மற்றும் தொழில்நுட்பத்துறை
மத்திய உயிரி தொழில்நுட்பத்துறையின் ஆதரவுடன் கூடிய புனேவில் உள்ள வென்ச்சர் மையம் தேசிய வசதி இப்போது செயல்பாடுகளுக்கு திறக்கப்பட்டுள்ளது
ஆதரவுடன் உயிரி தொழில்நுட்பத் தொழில் ஆராய்ச்சி உதவிக் கவுன்சில்  ஆதரவுடன் உயிரி மருந்தாளுமை பகுப்பாய்வு மையம்  of Department of Biotechnology  மத்திய உயிரி தொழில்நுட்பத் துறையின் தேசிய உயிரி மருந்துப் பகுப்பாய்வு மையத்தின்  தொழில்நுட்ப வர்த்தக இன்குபேட்டர் வென்ச்சர் மையத்தை புனேவில் மத்திய உயிரி தொழில்நுட்பத் துறை செயலர் டாக்டர் ரேணு ஸ்வரூப் இன்று மெய்நிகர் நிகழ்ச்சி மூலம் துவக்கி வைத்தார்.
உயிரி மருந்தாளுமை தயாரிப்பாளர்களுக்கு உயர்தரம் வாய்ந்த பகுப்பாய்வுச் சேவைகளை சி பி ஏ வழங்கும். உயிரியல், உயிரி மருந்தாளுமைக் கட்டமைப்பு இயக்கத் தன்மைகள் பற்றி பகுப்பாய்வதற்கான ஆதார மையமாக இந்த மையம் உருவெடுக்கும் என்று எதிர்பார்க்கப்படுகிறது. உயிரி தொழில் முனைவோர்களுக்கும் தொழில் துறையினருக்கும் இடையே நீண்ட காலம் மதிப்பளிக்கக்கூடியதாக இது இருக்கும் என்றும் எதிர்பார்க்கப்படுகிறது
காணொளி மாநாடு மூலமாக மையத்தைத் துவக்கி வைத்த டாக்டர், ரேணு ஸ்வரூப் உயிரி மருந்தாளுமைத் துறையில், புதுமைகளை ஊக்குவித்து ஆதரவளிக்க சி பி ஏ முக்கிய பங்காற்றும் என்று தாம் நம்புவதாகக் கூறினார். கல்விக்கூடங்கள், அரசு ஆய்வுக்கூடங்கள், புதிதாக உருவாகும் நிறுவனங்கள், பல்வேறு இந்திய நிறுவனங்கள் ஆகியவை உருவாக்கும் உரிமைகளுக்கு உயர்ந்த தரத்திலான பகுப்பாய்வுத் தன்மைகளை வழங்குவதோடு மட்டுமல்லாமல், இவை தொடர்பான கட்டுப்பாட்டு விதிமுறை ஒப்புதல்கள் குறித்தும் ஆலோசனை வழங்கும் என்று தாம் எதிர்பார்ப்பதாக கூறினார். இதனால் வளர்ச்சி வழிமுறைகள் மேலும் விரைவுபடுத்தப்படும்
மேலும் விவரங்களுக்கு தொடர்பு கொள்ள மத்திய உயிரி தொழில்நுட்ப துறை பி ஐஆர் ஏ சி தகவல் தொடர்பு மையம்
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கல் குறித்த சமீபத்திய தகவல்கள்
கொவிட்-19 தடுப்பு மருந்து வழங்கலின் அளவையும் வேகத்தையும் மேம்படுத்த அரசு உறுதி பூண்டுள்ளது. அனைவருக்கும் தடுப்பூசி வழங்கும் புதிய திட்டம் 2021 ஜூன் 21 முதல் தொடங்கியது.
அதிக தடுப்பு மருந்துகளை கிடைக்க செய்வதன் மூலமும், தடுப்பு மருந்துகளின் எண்ணிக்கை குறித்து மாநிலங்கள் மற்றும் யூனியன் பிரதேசங்களுக்கு முன்கூட்டியே தெரிவிப்பதன் மூலமும், தடுப்பு மருந்து விநியோக சங்கிலியை முறைப்படுத்துவதன் மூலமும் தடுப்பூசி செலுத்தும் நடவடிக்கையை அரசு தொடர்ந்து மேம்படுத்தி வருகிறது.
நாடு தழுவிய தடுப்பு மருந்து வழங்கும் திட்டத்தின் ஒரு பகுதியாக, மாநிலங்கள் மற்றும் யூனியன் பிரதேசங்களுக்கு மத்திய அரசு தடுப்பூசிகளை இலவசமாக வழங்கி வருகிறது.
51.66 கோடிக்கும் அதிகமான  தடுப்பூசிகள் மாநிலங்கள் மற்றும் யூனியன் பிரதேசங்களுக்கு இதுவரை வழங்கப்பட்டுள்ளன. மேலும் 55,52,070 டோஸ்கள் வழங்கப்பட உள்ளன. இவற்றில் வீணானது உட்பட 49,74,90,815 டோஸ்கள் இதுவரை பயன்படுத்தப்பட்டுள்ளன 
2.29 கோடிக்கும் அதிகமான  தடுப்பூசிகள் மாநிலங்கள், யூனியன் பிரதேசங்கள் மற்றும் தனியார் மருத்துவமனைகளிடம் பயன்படுத்தப்படாமல் இன்னும் உள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743496
இந்திய போட்டிகள் ஆணையம்
இந்திய போட்டியியல் ஆணைய  விதிமுறைகள், 2009-ன் 35வது விதியில் குறிப்பிடப்பட்டுள்ள அமலில் இருக்கும் ரகசியத்தன்மை முறையை ஆய்வு செய்வதற்காக வரவேற்கப்பட்ட பொதுமக்களின் கருத்துக்களுக்கான காலக்கெடு கொவிட்-19 பெருந்தொற்றின் காரணமாக ஒரு மாதத்திற்கு நீட்டிப்பு
மேற்கண்ட தலைப்பு குறித்து இந்திய போட்டியியல் ஆணையத்தால் 2021 ஏப்ரல் 13 அன்று வெளியிடப்பட்ட செய்திக் குறிப்பின் படி  ரகசியத்தன்மை முறையை உருவாக்குவதற்கான விரிவான மாதிரி திட்டம் ஒன்று பொதுமக்கள் ஆலோசனைக்காக ஆணையத்தின் இணையதளத்தில் பொது விதிமுறைகளின் 35-வது விதிமுறையை திருத்திய மாதிரியோடு வெளியிடப்பட்டது. 2021 மே 12-க்குள் பொதுமக்களிடமிருந்து கருத்துக்கள் வரவேற்கப்பட்டன.
இது தொடர்பாக, கொவிட்-19 பெருந்தொற்றின் காரணமாக ஏற்பட்டுள்ள நிலைமைகளை கருத்தில் கொண்டு காலக்கெடுவை நீட்டிக்குமாறு பல்வேறு பங்குதாரர்களிடம் இருந்து வரப்பெற்ற கோரிக்கைகளை தொடர்ந்து, பொதுமக்கள் தங்கள் கருத்துக்களை வெளியிடுவதற்கான கடைசி தேதியை ஒரு மாதத்திற்கு நீட்டிக்க ஆணையம் முடிவு எடுத்துள்ளது. இதன் படி, 2021 ஜூன் 11-க்குள் கருத்துகளை atdregistry@cci.gov.in மின்னஞ்சல் முகவரிக்கு அனுப்பலாம்.
-----
(Visitor Counter : 129
பிரதமர் அலுவலகம்
10 மீட்டர் ஏர் பிஸ்டல் ஆடவர் துப்பாக்கிச் சுடும் போட்டியில் தங்கம் வென்ற சவ்ரப் சவுத்திரிக்கு பிரதமர் வாழ்த்து
இந்தோனேஷியாவின் ஜகார்த்தா-பாலம்பங்கில் நடைபெறும் 18 ஆவது ஆசிய விளையாட்டுப்போட்டிகள் 2018-ல் 10 மீட்டர் ஏர் பிஸ்டல் ஆடவர் துப்பாக்கிச் சுடும் போட்டியில் தங்கப்பதக்கம் வென்ற சவ்ரப் சவுத்திரிக்கு பிரதமர் திரு. நரேந்திர மோடி வாழ்த்துத் தெரிவித்துள்ளார்.
“நமது இளைஞர்களுக்கு உத்வேகம் அளிக்கக்கூடிய வகையில், 16 வயதான சவ்ரப் சவுத்திரி ஆற்றலும், திறமையும் வாய்க்கப் பெற்றுள்ளார். ஆசிய விளையாட்டுப் போட்டிகள் 2018-ல் ஆடவர் 10 மீட்டர் ஏர் பிஸ்டல் துப்பாக்கிச் சுடும் போட்டியில் தங்கப்பதக்கத்தை நாட்டுக்கு கொண்டு வந்த இந்த இளைஞருக்கு வாழ்த்துக்கள்” என்று பிரதமர் தெரிவித்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலைத் திட்டங்களுக்கான காப்பீடு
நெடுஞ்சாலை மேம்பாட்டுத் திட்டங்களில் ஈடுபடும் ஒப்பந்ததாரர்கள் காப்பீடு செய்து கொள்வதற்கான வழிமுறைகள் உள்ள நிலையில், ஒப்பந்ததாரர் நியமிக்கப்பட்ட தேதியிலிருந்து, திட்ட நிறைவு சான்றிதழ் வழங்கும்வரை ஏதேனும் சேதம் ஏற்பட்டால் அதனை சரிகட்ட காப்பீடுகள் அவசியமாகிறது.
- பணிகள், தாவரங்கள், எந்திரங்களுக்கான காப்பீடு
- ஒப்பந்ததாரரின் உபகரணங்கள், ஆவணக்களுக்கான காப்பீடு
- ஒப்பந்ததாரரின் இயலாமைக்கான காப்பீடு
- நபர்களின் காயம் மற்றும் சொத்துக்கள் சேதத்திற்கான காப்பீடு
இதற்கிடையே, மோட்டார் வாகன  சட்டம் 2019-ன் 161-வது பிரிவின்படி, மோதிவிட்டு தப்பியோடும் விபத்துக்களில், காயடைந்தவர்களுக்கான இழப்பீடு ரூ.12,500 லிருந்து ரூ.50,000-மாகவும், விபத்தில் உயிரிழப்பு ஏற்பட்டால் வழங்கப்படும் இழப்பீடு ரூ.25,000 லிருந்து ரூ.2,00,000-மாகவும் உயர்த்தப்பட்டுள்ளது. புதிய இழப்பீட்டுக்கான உத்தரவை சாலைப்போக்குவரத்து மற்றும் நெடுஞ்சாலை அமைச்சகம் அறிவிக்கையாக வெளியிட்டுள்ளது.
மக்களவையில், மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி எழுத்து மூலம் அளித்த பதிலில் இத்தகவல் தெரிவிக்கப்பட்டுள்ளது
ரெயில்வே அமைச்சகம்
இந்திய ரயில்வேயில் ரயில்பெட்டி தயாரிப்பு மீண்டும் சூடு பிடிக்கிறது
தேசிய பொது முடக்கம் அமல்படுத்தப்பட்டு 28 நாட்களுக்கு பிறகு, கபுர்தாலாவில் உள்ள இந்திய ரயில்வேயின் தயாரிப்பு பிரிவான ரயில் பெட்டி தொழிற்சாலை ஏப்ரல் 23ம் தேதி அன்று தனது தயாரிப்பு பணியை மீண்டும் தொடங்கியது. கோவிட்-19 தொற்றுக்கு எதிரான இடைவிடாத போரில், உள்துறை அமைச்சகம் மற்றும் உள்ளூர் நிர்வாகம் வெளியிட்ட அனைத்து பாதுகாப்பு முன்னெச்சரிக்கைகள், வழிமுறைகள் மற்றும் உத்தரவுகளை பின்பற்றி தொழிற்சாலை திறக்கப்பட்டது. ரயில் பெட்டி தொழிற்சாலை வளாகத்தில் உள்ள நகர் பகுதியில் வசிக்கும் 3744 பணியாளர்கள் பணியில் சேர அனுமதிக்கப்பட்டனர். உள்துறை அமைச்சகத்தின் வழிகாட்டுதல்கள் மற்றும் மாநில அரசுகளின் அறிவுரைகளின் படி, இந்திய ரயில்வேயின் இதர தயாரிப்பு பிரிவுகள் அறிவுறுத்தப்படும் நேரத்தில் உற்பத்தியை தொடங்கும்.
உற்பத்திக்கான ஆதாரங்கள் அளவாக இருந்த போதும், கபுர்தாலாவில் உள்ள ரயில் பெட்டி தொழிற்சாலை இரு வேலை நாட்களில் இரண்டு பெட்டிகளை தயாரித்தது. அதிக திறன் கொண்ட சரக்கு பெட்டி ஒன்றும், சரக்கு மற்றும் மின் ஆக்கி வாகனம் ஒன்றும் ஏப்ரல் 23ம் தேதி அன்றும் 24 ம் தேதி அன்றும் தயாரிக்கப்பட்டன.
சிறப்பு சேவைகள் மற்றும் கட்டுரைகள்
சங்கல்ப் ஜிஎஸ்டி மற்றும் சுங்கத் துறையின் வருடாந்திர மாநாடு
மத்திய மறைமுக வரி மற்றும் சுங்க வாரியம்  எதிர்கொள்ளும் முக்கிய சவால்கள் மற்றும் நடப்பு நிதியாண்டிற்கான வியூகம் மற்றும் செயல் திட்டம் குறித்து விவாதிப்பதற்காக சரக்கு மற்றும் சேவை வரி & சுங்கத்துறை முதன்மை தலைமை ஆணையர்கள்/ தலைமை ஆணையர்கள், முதன்மை தலைமை இயக்குநர்கள்/ தலைமை இயக்குநர்களின் வருடாந்திர மாநாடான ‘சங்கல்ப்’, மாமல்லபுரத்தில் மே 5 மற்றும் 6 ஆம் தேதிகளில் நடைபெறுகிறது. இந்திய அரசின் வருவாய் செயலாளர் திரு தருண் பஜாஜ் சிறப்பு விருந்தினராகக் கலந்து கொண்டுள்ளார்.
கொவிட் பெருந்தொற்றின்போது மிகச் சிறப்பாகப் பணியாற்றி மத்திய நிதியமைச்சரின் பாராட்டுகளைப் பெற்றதோடு, நிதியாண்டின் துவக்கத்தில், அதாவது ஏப்ரல் 2022 இல் ரூ. 167540 கோடி வருவாயை ஈட்டியதற்காக சிபிஐசி-இன் அனைத்து அதிகாரிகளையும் தமது துவக்க உரையில் திரு தருண் பஜாஜ் பாராட்டினர்.
முன்னதாக, வரவேற்புரை நிகழ்த்திய சிபிஐசி தலைவர் திரு விவேக் ஜோரி, வருவாய் வசூல், வரி ஏய்ப்பைக் கண்டறிவதற்கும், போலி ரசீதுகளை தடுக்கவும், பல்வேறு துறைமுகங்களில் போதை மருந்து கடத்துவதை கண்டறிவதற்கும், தரவு பகுப்பாய்வின் பயன்பாடு உள்ளிட்ட துறைகளில் 2021-22 ஆம் ஆண்டில் சிபிஐசி மேற்கொண்ட சாதனைகளை சுட்டிக்காட்டினார்.
சுங்கத் துறை முதன்மை ஆணையர் திரு எம் வி எஸ் சவுத்ரி வெளியிட்டுள்ள செய்திக் குறிப்பில் இந்த தகவல்கள் தெரிவிக்கப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 110 கோடியைக் கடந்தது
நாட்டில் கடந்த 24 மணி நேரத்தில் 57,54,817 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 110 கோடி  கடந்தது. 1,12,38,854 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 13,878 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,38,00,925 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.25 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 137 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 13,091 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,38,556 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.40 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 11,89,470 கொவிட் பரிசோதனைகள் செய்யப்பட்டன. இதுவரை சுமார் 61.99 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 48 நாட்களில் 2 சதவீதத்திற்கும் குறைவாக நீடித்து, தற்போது 1.18 சதவீதமாக உள்ளது. தினசரித் தொற்று விகிதம் 1.10 சதவீதமாக பதிவாகியுள்ளது. இந்த எண்ணிக்கை தொடர்ந்து 73 நாட்களாக 3 சதவீதத்திற்குக் கீழே 38 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1770816
சுகாதாரம் மற்றும் குடும்ப நலத்துறை அமைச்சகம்
ஒரே பூமி, ஒரே இந்திய சுகாதார மேம்பாட்டுக்கான நலவாழ்வு தொடக்க நிகழ்ச்சியில் மத்திய சுகாதார அமைச்சர் டாக்டர் மன்சுக் மாண்டவியா சிறப்புரையாற்றினார்
மத்திய சுகாதார அமைச்சர் டாக்டர் மன்சுக் மாண்டவியா ஒரே பூமி, ஒரே இந்திய சுகாதார மேம்பாட்டுக்கான நலவாழ்வு தொடக்க விழாவில் ஆயுஷ் அமைச்சகத்தின் மத்திய அமைச்சர் திரு சர்பானந்தா சோனோவால், சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவீன் பவார், சுகாதாரம் மற்றும் குடும்ப நலத்துறை இணை அமைச்சர் பேராசிரியர் எஸ்.பி.சிங் பாகேல் ஆகியோர் முன்னிலையில் சிறப்புரையாற்றினார்.
நோயாளிக்கான இந்திய மேம்பட்ட சுகாதாரம் நலவாழ்வு – ஒரு டிஜிட்டல் இணையதளம் மற்றும் தொழிலாளர் இயக்கம் ஆகிய இணையதளத்தை டாக்டர் மன்சுக் மாண்டவியா தொடங்கிவைத்தார். அப்போது பேசிய அவர், ஆரம்ப சுகாதார மற்றும் டிஜிட்டல் சுகாதாரத் துறைகளில் இந்தியா உலகளவிலும் அதன் சொந்த நாட்டிலும் சுகாதாரத்திற்கு குறிப்பிடத்தக்க பங்களிப்பை வழங்கியுள்ளது என்று கூறினார்.
சுகாதார கண்டுபிடிப்புகளில் இந்தியா எப்போதும் முன்னணியில் உள்ளது என்று அவர் குறிப்பிட்டார். இந்த இணையதளங்கள் மூலம், இன்று சுகாதாரத்தில் மிக முக்கியமான சில சவால்களுக்கு உறுதியான தீர்வை நாங்கள் வழங்குகிறோம் என்று அவர் கூறினார்.
இந்திய சுகாதார அமைப்பைப் பற்றி விவரித்த சுகாதார அமைச்சர், இந்தியா இன்று 1.3 மில்லியன் அலோபதி மருத்துவர்கள், 800,000 ஆயுஷ் மருத்துவர்கள் மற்றும் 3.4 மில்லியன் செவிலியர்கள் மற்றும் துணை செவிலியர் மற்றும் மருத்துவச்சிகள் ஆகியவற்றைக் கொண்டுள்ளது என்று தெரிவித்தார். இந்தியாவில் சுகாதாரம் ஒரு சேவையாக கருதப்படுகிறது என்பதை கூறிய அவர், மக்களை மையமாகக் கொண்ட, மதிப்பு அடிப்படையிலான சுகாதார அமைப்பை உருவாக்க நாடு விரும்புகிறது என்பதை எடுத்துரைத்தார்.
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இன்று ஐரோப்பிய ஒன்றியம், ஜெர்மனி மற்றும் சவுதி அரேபியாவுடன் பல்வேறு இருதரப்பு பேச்சுவார்த்தைகளை நடத்தினார்.
ஐரோப்பிய ஒன்றியத்துடனான இருதரப்பு சந்திப்பு, ஆயுர்வேத தொலைமருத்துவத்தின் மீது ஒரு குறிப்பிட்ட கவனம் செலுத்தி சுகாதார அமைப்புகளை வலுப்படுத்துவது மற்றும் நோய் கண்காணிப்பு மற்றும் திறன் மேம்பாட்டிற்கான திறன்களை மேம்படுத்துதல் ; ஐரோப்பிய ஒன்றியத்தை தளமாகக் கொண்ட மருந்து நிறுவனங்களுக்கு இந்தியாவில் மருத்துவ பரிசோதனைகள் மற்றும் ஆராய்ச்சி, மருத்துவ மதிப்பு பயணம் மற்றும் மருத்துவ கல்வி மற்றும் ஆராய்ச்சியில் சாத்தியமான கூட்டு முயற்சிகள் ஆகியவற்றில் ஒத்துழைப்பின் பகுதிகளை ஆராய்வதில் கவனம் செலுத்தியது.
மாலத்தீவு அரசின் சுகாதார இணை அமைச்சர் திரு ஷா மாஹிர், மாலத்தீவு அரசின் சுகாதார துணை அமைச்சர் திருமதி சஃபிய்யா மொஹமட் சயீத், சோமாலியா அரசின் சுகாதார துணை அமைச்சர் டாக்டர் மொஹமட் ஹசன் மொஹமட், நேபாள கூட்டாட்சி ஜனநாயக குடியரசின் சுகாதார மற்றும் மக்கள் தொகை அமைச்சர் திரு.மொஹான் பகதூர் பஸ்னெட் மற்றும் இலங்கை சுகாதார அமைச்சர் கௌரவ டாக்டர் கெஹெலிய ரம்புக்வெல்ல ஆகியோர் இந்த நிகழ்ச்சியில் கலந்து கொண்டனர்.
------------
SM/ANU/IR/RS/KPG
(Visitor Counter : 57
மத்திய அமைச்சரவை
இந்தியாவின் பட்டயக் கணக்காளர் நிறுவனத்திற்கும், இங்கிலாந்து மற்றும் வேல்ஸில் உள்ள பட்டயக் கணக்காளர் நிறுவனத்திற்கும் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல் வழங்கியுள்ளது
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை இந்தியாவின் பட்டயக் கணக்காளர் நிறுவனத்திற்கும், இங்கிலாந்து மற்றும் வேல்ஸில் உள்ள பட்டயக் கணக்காளர் நிறுவனத்திற்கும் இடையேயான புரிந்துணர்வு ஒப்பந்தத்திற்கு ஒப்புதல் வழங்கியுள்ளது.
இந்த நிறுவனங்களின் கல்வித்தகுதி மற்றும் பயிற்சியில் ஒன்றுடன் ஒன்று அங்கீகாரம் வழங்கவும், தற்போதுள்ள விதிமுறைகள் குறித்த இணைப்பு நடைமுறை மூலம் உறுப்பினர்களை அனுமதிப்பதற்கும் இந்தப் புரிந்துணர்வு ஒப்பந்தம் வகை செய்கிறது. இந்த ஒப்பந்தத்தில் பங்குதாரர்களாக உள்ளவர்கள் தங்களின் கல்வித்தகுதி மற்றும் சேர்க்கை தேவைகளுக்கான தகவல் பரிமாற்றம், தொடர்ச்சியான தொழில்முறை மேம்பாட்டுக் கொள்கை, விதிவிலக்குகள் மற்றும் இதர பொருத்தமான விஷயங்களில் மாற்றங்கள் செய்வதற்கும் இது வழிவகுக்கிறது.
இந்த நிறுவனங்களுடனான ஒத்துழைப்பு, இந்திய பட்டயக் கணக்காளர்களுக்கு பிரிட்டனில் அதிகபட்ச தொழில் வாய்ப்புகளை வழங்குவதுடன், பிரிட்டனில் உள்ள உலகளாவிய தொழில் வாய்ப்புகளையும் வழங்கும்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
தேசிய கோகுல் இயக்கம் விவசாயிகளின் வருவாயை உயர்த்தும்: திரு எல் முருகன்
விடுதலையின் அம்ரித் மகோத்சவத்தின் ஒரு பகுதியாக, துறையின் தொழில்முனைதல் திட்டங்கள் குறித்த விழிப்புணர்வு நிகழ்ச்சியை பொது சேவை மையங்களின் மூலமாக கால்நடை பராமரிப்பு மற்றும் பால்வளத் துறை நடத்தியது. நாடு முழுவதும் கிராம அளவில் 2000 முகாம்கள் நடத்தப்பட்டன.
திட்டங்கள் குறித்தும், அவற்றுக்கான இணையதளங்கள் மூலம் எவ்வாறு விண்ணப்பிப்பது என்பது குறித்தும் பொது சேவை மையங்கள் வாயிலாக விளக்கப்பட்டது.
நிகழ்ச்சியில் கலந்து கொண்ட விவசாயிகளிடையே உரையாற்றிய மத்திய மீன்வளம், கால்நடை பராமரிப்பு மற்றும் பால்வளம் அமைச்சர் திரு பர்ஷோத்தம் ரூபாலா, சமீபத்திய அமைச்சரவை முடிவின் படி, தேசிய கால்நடை இயக்கம் மற்றும் தேசிய கோகுல் இயக்கம் ஆகியவற்றில் வளர்ப்பு பண்ணை தொழில்முனைவோர் மற்றும் தீவன தொழில்முனைவோருக்கான பகுதிகள் தற்போது சேர்க்கப்பட்டுள்ளதாக கூறினார்.
ஊரக தொழில்முனைதலை உருவாக்கி, வேலையில்லாத இளைஞர்களுக்கும், மாடு, பால், கோழி, ஆடு, பன்றி மற்றும் தீவன துறைகளில் ஈடுபட்டுள்ள விவசாயிகளுக்கும் வாய்ப்புகளை வழங்கி தற்சார்பு இந்தியாவுக்கு வழிவகுப்பதில் தேசிய கால்நடை இயக்கம் உதவும் என்று அவர் கூறினார்.
நிகழ்ச்சியில் உரையாற்றிய மத்திய மீன்வளம், கால்நடை பராமரிப்பு மற்றும் பால்வளம் இணை அமைச்சர் திரு எல் முருகன், விடுதலையின் அம்ரித் மகோத்சவம் இந்திய மக்களுக்கு அர்ப்பணிக்கப்பட்டுள்ளதாக தெரிவித்தார்.
தேசிய கோகுல் இயக்கம் அதிக உற்பத்திக்கு உதவுவதோடு மட்டுமில்லாமல் விவசாயிகளின் வருவாயையும் உயர்த்தும் என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749550